อายุ20ปีค่ะช่วงปีใหม่มีอาการเจ็บใต้รักแร้ ราวๆนมค่ะแต่ตอนนั้นน่าจะเป็นเพราะว่าไปยกของหนักมา กลัวเป็นมะเร็งเต้านมค่ะเลยวิตกกังวลตั้งแต่ตอนนั้นเลยค่อนข้างจะคลำๆบริเวณนมตัวเองบ่อยมากจนถึงช่วงนี้ค่ะ แล้วตอนนี้ก็รู้สึกเจ็บเวลาไปกดไปคลำมันอยากทราบว่าการคลำบริเวณนมบ่อยๆสามารถทำให้เกิดการอักเสบและเจ็บได้ไหมคะ (คลำแล้วไม่ได้พบก้อนอะไรค่ะ)
สวัสดีค่ะ อาการของมะเร็งเต้านมมักจะมีก้อนคลำได้ในเต้านมเฉยๆ ไม่เจ็บ และมักเจอในคนอายุมากค่ะ พบน้อยในช่วงวัย 20 ปีค่ะ ถ้าเจ็บเวลาไปกดอาจจะเป็นกล้ามเนื้ออักเสบหรือเป็นก้อนซีสต์ในเต้านมชนิดอื่นๆ ต้องอาศัยการทำอัลตราซาวน์เต้านมเพื่อดูลักษณะก้อน (ถ้ามี) แนะนำว่าไปพบแพทย์ทั่วไปหรือศัลยแพทย์เต้านมให้แพทย์ช่วยตรวจร่างกายให้อีกทีว่าไม่มีก้อนอยู่จริงค่ะ การคลำบ่อยๆถ้าทำแรงก็อาจทำให้เจ็บได้ค่ะ